พ่อมีอาการปวดหัวรุ่นแรง มีอาการไข้บางเวลา หนาวสั่น ฉี่ไม่ค่อยออกแต่ปวด
สวัสดีค่ะ อาการปวดศีรษะรุนแรง หนาวสั่น มีไข้ ปวดเบ่งปัสสาวะนั้น อาจจะเกิดจากมีการติดเชื้อใดๆในร่างกายเช่น การมีกรวยไตอักเสบ ทางเดินปัสสาวะส่วนอื่นๆเช่นกระเพาะปัสสาวะหรือท่อไตอักเสบ ไข้จากการติดเชื้อไวรัสไม่จำเพาะเจาะจง ไข้เลือดออก ไข้จากเยื่อหุ้มสมองอักเสบทำให้มีปวดศีรษะ คอแข็งได้มากในเพศชายมีโอกาสเกิดกรวยไตอักเสบได้ค่อนข้างน้อย แต่อย่างไรก็ตาม หากมีอาการไข้ หนาวสั่น ปัสสาวะไม่ค่อยออกนั้น นึกถึงสาเหตุนี้ได้มาก ควรไปพบแพทย์เพื่อตรวจร่างกายและตรวจปัสสาวะเพื่อยืนยันต่อไปเบื้องต้นดื่มน้ำมากๆ ไม่กลั้นปัสสาวะ รับประทานยาลดไข้เพื่อบรรเทาอาการได้ พักผ่อนให้เพียงพอ